**Predkladacia správa**

Vláda Slovenskej republiky predkladá Súhrnnú správu o stave rodovej rovnosti  na  Slovensku za rok 2012 (ďalej iba „správa“) na základe uznesenia vlády Slovenskej republiky č. 862/2007 z 11. októbra 2007. Predložený materiál je už v poradí piatou monitorovacou správou.

Správa informuje o aktuálnych hodnotách základných ukazovateľov rodovej rovnosti  dostupných v čase spracovania správy s dôrazom na analýzu zistených poznatkov, ich vysvetlenie, interpretáciu a návrh riešení zisteného stavu rodovej (ne)rovnosti. Správa sa obsahovo zameriava na dopad hospodárskej krízy na ženy a mužov a situáciu v stave rodovej rovnosti.

Vzhľadom na dôležitosť predkladania najaktuálnejších údajov za predchádzajúci kalendárny rok je navrhnutý v uznesení v bode B.1 nový termín predkladania správy na koniec apríla a aktualizácia spolupracujúcich subjektov. V bode D. 1 uznesenia je navrhnuté zrušenie úlohy v bode C. 3 uznesenia vlády Slovenskej republiky č. 862 z 11. októbra 2007 k návrhu na zriadenie Rady vlády Slovenskej republiky pre rodovú rovnosť.

Vznesené pripomienky v rámci medzirezortného pripomienkového konania boli akceptované a zapracované vrátane pripomienok doručených po jeho ukončení. Materiál sa predkladá bez rozporov.

Materiál bol predložený na medzirezortné pripomienkové konanie. Zásadné pripomienky boli akceptované a materiál bol na rokovanie vlády SR predložený bez rozporov.

Hospodárska a sociálna rada SR prerokovala správu na zasadnutí dňa 22. apríla 2013 a správu bez pripomienok odporučila na ďalšie konanie.

Vláda SR materiál schválila na svojom zasadnutí dňa 24. apríla 2013.